Ma a szexuális aktivitás és a szexuális felvilágosítás
egyik teljesen új felfogásáról
szeretnék beszélni önöknek.
Ha manapság valakivel Amerikában
szexuális tevékenységről beszélnek,
akkor hamarosan azon kapják magukat,
hogy nem csak magáról a szexuális tevékenységről beszélnek,
hanem a baseballról is.
Mivel a baseball a domináns kulturális metafora
amit az amerikaiak használnak,
amikor szexuális tevékenységre gondolnak, vagy arról beszélnek.
Tudjuk, hogy ez azért van,
mert az angol nyelvben ezek a kifejezések olyanok,
mintha baseballról beszélnénk,
miközben a szexualitásról van szó.
Vegyék példának, hogy lehetsz dobó, illetve elkapó,
és ez arra utal, hogy
te hajtasz-e végre szexuális cselekedetet, vagy rajtad hajtják-e végre.
Persze ott vannak a bázisok,
amelyek különböző tevékenységekre utalnak
amelyek meghatározott sorrendben kell, hogy történjenek,
végül pedig futást,
esetleg hazafutást érhetünk el,
ami tulajdonképpen a vaginális közösülés
az orgazmus eléréséig,
legalábbis a férfi részéről.
(Nevetés)
Esetleg lehet rossz ütésünk, ami azt jelenti,
hogy nem történik semmilyen szexuális aktus.
Ha kispados vagy,
akkor szűz vagy, vagy valaki, aki
valamilyen oknál fogva nem vesz részt a játékban,
talán a kora vagy lehetőségei
talán a képességei miatt.
Az ütő a pénisz,
a bolyhos "dogout" az pedig a vulva, vagy a vagina.
A kesztyű vagy az elkapó fogókesztyűje az óvszer.
A felváltó-játékos a biszexuális személyt jelöli,
és mi melegek a másik csapatban játszunk.
Aztán itt van ez:
"Ha van fű a pályán, akkor játssz nyugodtan."
Ez rendszerint arra utal, hogy
ha egy fiatal személynek, leginkább hölgynek,
már van szőrzet a nemiszervén,
akkor elég idős a szexhez.
Ez a baseball-modell hihetetlenül problémás.
Szexista. Hetero-szexista.
Versenyszellemet alakít ki. Gól-vezérelt.
És nem eredményezhet egészséges szexualitást
a fejlődő fiataloknák vagy a felnőtteknél.
Tehát új modellre van szükségünk.
Azért jöttem ma, hogy egy új modellt vázoljak fel önöknek.
És ennek az alapja
a pizza.
A pizza egy olyan dolog, amit mindenki megért
és a legtöbb ember pozitív tapasztalattal hozza összefüggésbe.
Tehát kezdjük.
Beszéljünk a baseballról és a pizzáról és hasonlítsuk össze,
hogy milyen, amikor a szexuális tevékenység három aspektusáról beszélünk:
a szexuális tevékenység kiváltásáról,
mi történik a szexuális tevékenység közben,
és a várt végkimeneteléről.
Tehát mikor játszunk baseballt?
Akkor, ha szezon van
és ha ütemterv szerint éppen meccsünk van.
Nem egészen akkor, amikor akarjuk.
Tehát, ha bál van, vagy esküvő aznap este
vagy buli és a szülők nincsenek otthon,
héj, akkor üssünk.
El tudják képzelni, hogy azt mondják az edzőnek,
"Huhh, ma nincs igazán kedvem,
szerintem ma kihagyom a meccset."
Nem pont így történik.
És amikor összegyűltök, hogy baseballozzatok,
rögtön ott van két egymás ellen játszó csapat,
az egyik védekezik, a másik támad,
valaki beljebb akar hatolni a pályára.
Ez általában a fiút jelöli.
Valaki megpróbálja leállítani.
Ez gyakran a lányra értendő.
Ez nagyon versenyszerű.
Nem egymással játszunk,
hanem egymás ellen.
És amikor elkezdünk baseballozni,
senkinek nem kell elmondania, hogy mit fogunk tenni,
vagy azt, hogy ez a baseball-meccs miért lesz jó nekünk.
Mindenki ismeri a szabályokat.
Elhelyezkedsz a helyeden és játszol.
De mikor eszünk pizzát?
Nos, akkor, ha pizzát kívánunk.
Egy belső érzékeléssel, vággyal vagy szükséggel.
"Huhh. Úgy ennék pizzát."
(Nevetés)
És azért, mert ez egy belső vágy,
van némiféle irányításunk felette.
El tudom dönteni, hogy éhes vagyok,
de tudom, hogy ez nem a megfelelő alkalom, hogy egyek.
És ha találkozunk valakivel, hogy elmenjünk pizzázni,
akkor nem versenyzünk velük,
hanem egy élményt szeretnénk szerezni
egy olyat, amit megosztunk egymással,
ami mindkettőnkben kellemes érzést vált ki,
és ha pizzázunk valakivel,
mit teszünk először?
Beszélünk róla.
Arról, hogy mit szeretnénk.
Hogy mit szeretünk.
Esetleg tárgyalunk róla.
"Szereted a pepperonit?" (Nevetés)
"Nem annyira, én inkább a gombára szavazok."
"Nos, akkor kérhetnénk úgy, hogy fele-fele."
És ha már pizzázunk valakivel rendszeresen
egy jó ideje,
akkor is mondunk ilyeneket,
"A szokásosat rendeljük?"
(Nevetés)
"Vagy próbáljunk ki valami izgalmasabbat?"
Oké, tehát, amikor baseballozunk,
tehát arról van szó, hogy éppen szexuális aktus közben,
amikor baseballozunk,
akkor végig kell futni a bázisokat
a megfelelő sorrendben, egyszerre egyet.
Nem ütheted meg a labdát és futhatsz a jobb mező felé.
Az nem működik.
Vagy nem érhetsz el a második bázisig és mondhatod,
"Szeretek itt lenni. Itt maradok."
Nem.
Valamint, a baseballnál, ott amolyan
speciális felszerelésre és tudásra van szükség.
Nem mindenki játszhat baseballt. Sőt, egészen kevesen.
Rendben, mi van a pizzával?
Ha azt próbáljuk kitalálni, hogy miért jó a pizza,
akkor rájövünk, hogy nem másért, hanem hogy örömet okozzon nekünk.
Rengeteg féle pizza van.
Millióféle feltéttel.
És millióképpen ehetjük a pizzát.
És egyik sem helytelen, csak különböző.
És ebben az esetben a különbözőség jó,
mert ez növelni fogja annak az esélyét,
hogy kielégítő tapasztalatban lesz részünk.
És végül, mi a baseball várt végkimenetele?
Nos, a baseballban azért játszunk, hogy nyerjünk.
Annyi futást kell szerezni, amennyit tudunk.
A baseballban mindig van nyertes,
és ez azt jelenti, hogy vesztes is van.
De mi van a pizzával?
Nos, a pizzánál, nem így van --
nincs győzelem. Hogy nyerünk a pizzában?
Sehogy. De feltesszük magunknak a kérdést,
"Kielégített minket?"
És néha ez különböző mennyiségben
különböző időkben vagy emberekkel
különböző napokon történhet.
És aztán eldöntjük, hogy elégedettek vagyunk-e.
Ha esetleg még mindig éhesek vagyunk, akkor eszünk még.
Viszont ha túl sokat ettünk,
akkor csak undort érzünk.
(Nevetés)
Tehát, mi lenne, ha fognánk ezt a pizza-modellt
és átültetnék a gyakorlatba a szexuális felvilágosításban?
Sok felvilágosítás manapság
a baseball modell alapján történik,
és ez egy olyan oktatást hoz létre, ami nem szándékosan
de egészségtelen szexualitást alakít ki a fiatalokban.
És azok a fiatalok idősödnek.
De ha a szexuális felvilágosítás
inkább a pizza modellt használná,
akkor olyan felvilágosításban lenne részük, ami
arra készteti az emebereket, hogy gondoljanak a vágyaikra,
hogy átgondolt döntéseket hozzanak arról, hogy mit akarnak,
hogy beszéljenek erről a partnereikkel,
és legfőképpen, ne valamilyen
külső eredményt hajszoljanak,
hanem valami kielégítőt,
és ezt nekünk kell eldönteni milyen.
Talán észrevették
a baseball és pizza hasonlatokban,
a baseballban minden parancsra történik.
Mindenhol felkiáltójelek.
De a pizza model esetében, ezek kérdések.
És ki válaszolja meg ezeket a kérdéseket?
Önök. Én.
Tehát ne felejtsék el, hogy amikor a
szexuális felvilágosításról és tevékenységekről gondolkodunk,
a baseball kiesik.
A pizza a helyes módja, hogy egészségesen gondoljunk
a kielégítő szexuális tevékenységre
és a jó, átfogó szexuális felvilágosításra.
Köszönöm, hogy szakítottak rám időt.
(Taps)